I 2017 skiftede hun til [[KoldingQ]], selv om hun havde tilbud fra udlandet. Ifølge Stina Lykke ville hun hellere spille som ulønnet målmand i Danmark end som professionel i udlandet, hvor hun kun ville have fodbolden; nu havde hun prøvet det nogle gange og trivedes ikke med det. I Danmark var hun tættere på familie og venner, og det fungerede bedre for hende. Under EM i Holland i juli og august 2017 udtalte hun til medier, at hun studerede til fysioterapeut, og at det ikke var muligt at gøre det på deltid, og at hun ikke havde nogen SU tilbage og derfor blev nødt til at have studiejob ved siden af. Under EM dækkede [[Dansk Boldspil-Union]] den tabte arbejdsfortjeneste.<ref>{{cite web |url=https://www.fyens.dk/sport/EM-maalmand-fravaelger-udlandet-for-at-vaere-amatoer/artikel/3168223 |title=EM-målmand fravælger udlandet for at være amatør |date=18. juli 2017 |work= |publisher=Fyens.dk |access-date=28. oktober 2017}}</ref>
Levende_personer